افغانستان نینگ قندهار ولایتیده توناون باشله گن اوروش دوام ایتماقده. توناون قندهار ولایتیده دارالمعلمین گه قوراللی جنگری لر هجوم اویشترگن ایدی. شوندای قیلیب جنگری لر بیلن افغانستان خوف سیزلیک کوچ لری آره سیده توقنه شوو یوز بیرگن ایدی. قندهار ولایتی نینگ تورتینچی حوزه سی ده توناون کیچه ساعت ۸ ده باشلب کیتگن اوشبو هجوم بیلن باشله گن توقنه شوو لر حاضر هم دوام ایتماقده. قندهار ولایتی نینگ سوزلاوچی سی, خودی منه شو توقنه شوو لر نتیجه سیده بیر پولیس نینگ یاره لنگن لیگی نی ایسله تیب اوتدی. عینی دمده افغانستان ایچکی ایش لر وزیرلیگی نینگ سوزلاوچی سی صدیق صدیقی جنگری لر نینگ دارالمعلمین گه قره تیلگن اوشبو هجومی عاقبتیده بیر عیال کیشی نینگ جان بیرگن لیگی نی بیلدیردی. طالبان اوشبو هجوم نینگ مسئولیتی نی اوز بوینی گه آلرایکن, خودی منه شو توقنه شوو هجوم نتیجه سیده کوپلب افغانستان خوف سیزلیک کوچ لری نینگ جان بیرگن لیگی یاکه یاره لنگن لیک لری نی ادعا ایتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
